ანონსი:

მიმდინარე წლის 6 თებერვალს ივანე ჯავახიშვილის სახელობის თბილისის სახელმწიფო უნივერსიტეტში 12:00 საათზე (აუდიტორია 109, მე–3 კორპ.) გაიმართება ვორქშოპი თემაზე "სამოქალაქო განათლების ხელშეწყობა თემზე დაფუძნებული სწავლების გზით", რომელსაც გაუძღვებიან ფსიქოლოგიისა და განათლების მეცნიერებათა ფაკულტეტის მოწვეული მასწავლებლები - ნინო ჩიქოვანი და თინათინ დოლიძე.

ვორქშოპი ტარდება ევროკავშირის საგრანტო პროგრამის ERASMUS+ - ის პროექტის "კურიკულუმის რეფორმა სამოქალაქო განათლებისა და დემოკრატიის პრინციპების ხელშეწყობისათვის ისრაელსა და საქართველოში" (CURE) სპეციალური მობილობის ფარგლებში ქალაქ ლინცში, ზემო ავსტრიის პედაგოგიურ უნივერსიტეტში გავლილი ტრენერთა ტრენინგის პროგრამის მიხედვით.

მომხსენებლები ისაუბრებენ შემდეგ თემებზე:

* თემზე დაფუძნებულ სწავლება (Comunity Based Learning), როგორც განათლების თეორიულ კონცეფცია, დიდაქტიკური სტრატეგია და პრაქტიკული ასპექტები;
* თემზე დაფუძნებულ სწავლების დიდაქტიკური სტრატეგიის ფარგლებში გამოყენებული სასწავლო ტექნოლოგიები: პროექტის მეთოდი (Project Based Learning), სწავლება საზოგადოებრივი საქმიანობით (Service Learning), ადგილზე სწავლება (Place Based Learning);
* თემზე დაფუძნებული სწავლების მნიშვნელობა მულტიკულტურული, ინკლუზიური და მულტილინგვური განათლებისათვის.

  